CELEX: C2005/106/79
Language: sk
Date: 2005-04-30 00:00:00
Title: Vec T-89/05: Žaloba podaná dňa 21. februára 2005: GAEC SALAT proti Komisii Európskych spoločenstiev

30.4.2005   
            
            
               SK
            
            
               Úradný vestník Európskej únie
            
            
               C 106/40
            
         Žaloba podaná dňa 21. februára 2005: GAEC SALAT proti Komisii Európskych spoločenstiev
   (Vec T-89/05)
   (2005/C 106/79)
   Jazyk konania: francúzština
   GAEC SALAT, so sídlom v Cussac (Francúzsko), v zastúpení: François Delpeuch, advokát, podal 21. februára 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1)
            
            
               určil, že odmietnutie Európskej komisie rozhodovať o sťažnosti podanej GAEC SALAT dňa 15. októbra 2004 doručenej 26. októbra 2004 pod číslom 0411325 je nezákonné,
            
         
               2)
            
            
               vyvodil z toho všetky právne následky.
            
         Žalobné dôvody a hlavné tvrdenia
   Žalobca v prejednávanom spore podal Komisii sťažnosť týkajúcu sa zmeny špecifikácie označenia pôvodu „SALERS“ nariadením Komisie (ES) č. 828/2003 zo 14. mája 2003, ktorým sa mení a dopĺňa špecifikácia 16 názvov uvedených v prílohe k nariadeniu (ES) č. 1107/96 o registrácii zemepisných označení a označení pôvodu podľa postupu uvedeného v článku 17 nariadenia (EHS) č. 2081/92. Toto označenie pôvodu už bolo zaregistrované ako také na základe nariadenia (ES) č. 1107/96.
   Podľa žalobcu táto zmena špecifikácie je porušením všeobecných právnych zásad, konkrétne zásady rovnakého zaobchádzania a zásady zákazu diskriminácie s ohľadom na označenie pôvodu syra Salers a syra Laguiole.